แห่โทร1356 ขอรับพระพุทธคมนาคมบพิธ
ประชาชนแห่โทร 1356 ขอรับพระพุทธคมนาคมบพิธ แทนถามเส้นทาง
8 เม.ย. 2553

ประชาชนแห่โทร 1356 ขอรับพระพุทธคมนาคมบพิธ แทนถามเส้นทาง
นางสร้อยทิพย์ ไตรสุทธิ์ ผู้อำนวยการสำนักนโยบายและแผนการขนส่งและจราจร(สนข.) เปิดเผยว่า ภายหลังจากที่กระทรวงคมนาคมประกาศ ว่าจะประกอบพิธีพุทธาภิเษกเหรียญพระพุทธคมนาคมบพิธ รุ่น “คมนาคมปลอดภัย” และจะแจกเหรียญให้ประชาชนที่เดินทางในช่วงเทศกาลสงกรานต์จำนวน 999,999 เหรียญนั้น ปรากฏว่า มีประชาชน ตำรวจฯลฯ โทรเข้ามาสอบถามเพื่อขอพระ ที่หมายเลข 1356 มากกว่า การสอบถามเส้นทางตามปกติ 
ซึ่งปกติเป็นโทรศัพท์สายด่วนของศูนย์ คมนาคมปลอดภัยที่ให้บริการ สอบถามเส้นทางการเดินทาง อย่างไรก็ตาม ในบ่ายวันนี้ ( 8เม.ย.53) นายโสภณ ซารัมย์ รมว.คมนาคม มีกำหนดการเข้าพิธีพุทธาภิเษก ซึ่งทางกระทรวงคมนาคมจะประชาสัมพันธ์ให้ให้ประชาชนรับมอบเหรียญพระพุทธคมนาคมบพิธ ได้ระหว่างวันที่ 9-12 เม.ย.นี้  ณ สถานีรถไฟหัวลำโพง สถานีขนส่ง ท่าอากาศยานสุวรรณภูมิ และจุดพักรถในภูมิภาคต่างๆ ทั่วประเทศ